A Bizottság 1516/79/EGK rendelete
(1979. július 19.)
a vetőmagokra alkalmazandó importengedélyezési rendszer végrehajtására vonatkozó különös rendelkezések megállapításáról szóló 1119/79/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 234/79/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 4. cikke (2) bekezdésére,
mivel az 1119/79/EGK bizottsági rendelet [3] előírja, hogy a származási országot fel kell tüntetni a kérelemben és a behozatali engedélyben; mivel a jelenlegi megfogalmazás szerint ez a rendelkezés értelmezési nehézségeket okozhat; mivel ezért egyértelművé kell tenni, hogy a származási ország feltüntetése csupán azt a kötelezettséget vonja maga után, hogy az ott feltüntetett harmadik országból származó terméket kell importálni;
mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,
ELFOGADTA EZT A RENDELETET:
1. cikk
Az 1119/79/EGK rendelet 4. cikke a következőképpen módosul:
"A származási országot a kérelem és a behozatali engedély 14. rovatában kell feltüntetni. Az engedély azt a kötelezettséget vonja maga után, hogy az ott feltüntetett országból származó termékeket kell importálni."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 1979. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1979. július 19-én.